laion/Wikipedia-Exotic huggingface dataset:
מיקלוש סובה

מיקלוש סובה, באנגלית: Miklos Suba (1 באפריל 1880 - 18 ביולי 1944) היה אמן אמריקאי יליד הונגריה. הוכשר כאדריכל, הוא הקדיש את זמנו הן לאדריכלות והן לאמנות עד 1940 כאשר המשיך את שארית חייו לציור נושאים בברוקלין, ניו יורק. הוא מסווג כחבר בתנועת הפרסיסוניזם. מיקלוש סובה נולד בסאטמאר, הונגריה בשנת 1880. הוא התחנך בארכיטקטורה באוניברסיטה הטכנית המלכותית ההונגרית של בודפשט, וסיים את לימודיו ב-1902. הוא גם למד ציור באקדמיה של וינה ב-1903 ולאחר מכן טייל וצייר ברחבי אנגליה, צרפת, הולנד ואיטליה. הוא חזר לבודפשט כדי לעבוד כאדריכל במהלך שני העשורים הבאים. במהלך תקופה זו הוא הכיר ונישא לאשתו, מיי, פסנתרנית אמריקאית. בני הזוג הביאו לעולם את בתם, סוזאן סובה, בעצמה אמנית ומאיירת, ב-1913. הוא היגר לארצות הברית מהונגריה ב-1924 והתגורר עם אשתו מיי ובתו ברחוב מונטגיו 142 בשכונת ברוקלין בברוקלין הייטס. בתקופה זו הוא המשיך להקדיש זמן הן לאדריכלות והן לציור. הוא התגורר בברוקלין הייטס למשך שארית חייו. למעט ביקור בודד בהונגריה ושהייה של שלושה שבועות בשיקגו, הוא בילה את חייו בברוקלין. סובה מת ב-18 ביולי 1944 לאחר מחלה קצרה. הוא נקבר עם אשתו בבית הקברות גרין-ווד בברוקלין. בתקופתו של סובה בבודפשט, הוא צייר בסגנון מרכז אירופאי מסורתי. עם זאת, המטרופולין שהתגורר בו השפיע על שינוי משמעותי בנושאי הציור - מאזורים כפריים לנושאים תעשייתיים. העיבוד של מבנים עם קווים נקיים ופירוט מדויק גרם לו להזדהות עם האמנים מזרם הפרסיסיוניזם. עבודתו של סובה מתארת תיעוש ומודרניזציה, המוצגות בצורות גאומטריות מדויקות ומוגדרות בחדות. על עבודתו העיר סובה, "אני מנסה להביע את ההתרשמות הריאליסטית שלי מבלי לצייר בהפשטה... סובה הגביל את ציוריו לאזורים בתוך ברוקלין, לעיתים קרובות במרחק הליכה ממקום מגוריו. כפי שמוצג בעבודותיו, לסובה הייתה מערכת יחסים אינטימית עם ברוקלין שלו: מסמטאותיה ומקווי המים ועד לחלונות הראווה והמפעלים התעשייתיים שלה, כמו גם נופי מנהטן. מדי פעם הוא יצא מהנושא השגרתי שלו לנושאים אחרים שקסמו לו: מספרות, עמודי מספרות וחנויות סיגרים. סובה יצר דגמים מוקטנים של עמודי מספרה ממקומות שונים בברוקלין, ודגמים אלו הוצגו בתערוכה של עבודתו במוזיאון ברוקלין ב-1948. ברוקלין. האגודה ההיסטורית מחזיקה אוסף של שנים עשר מעמודי המספרה בדגם מוקטן של סובה, כולל רישומי עבודה ומפות של מיקומיהם. הוא שילב מוטות מספרות ברבים מציוריו. "MIKLOS SUBA; Artist, Who Depicted City Life, Dies After Illness". The New York Times (באנגלית). נבדק ב-2024-03-30. Miklos Suba – Line by Line: A Portfolio of Brooklyn Drawings. James Graham & Sons. Susanne Suba Papers, www.lib.usm.edu Kalamazoo Institute of Arts Exhibition Brochure, 1964 Kalamazoo Institute of Arts Press Release, March 1964 "Downtown Gallery Press Release" "Drawing of Oldtime Boro Barber Poles In Exhibit of Late Miklos Suba's Works" The Center for Brooklyn History | Brooklyn Public Library, www.bklynlibrary.org (באנגלית)
ארצ'י ויליאמס

ארצ'י פרנקלין ויליאמס (באנגלית: Archie Franklin Williams; ‏ 1 במאי 1915 – 24 ביוני 1993) היה אתלט אמריקני. אלוף אולימפי (ברלין 1936) ושיאן עולם (1936–1939) בריצת 400 מטר. ויליאמס נולד וגדל באוקלנד, קליפורניה. הוא למד והתאמן באוניברסיטת קליפורניה בברקלי. בעל תואר בהנדסת מכונות. בתחרות שנערכה בשיקגו ב-19 ביוני 1936 קבע בריצת 400 מטר שיא עולם חדש של 46.1 שניות, שיפור לשיא בן 4 השנים של בן ארצו ביל קאר (46.2 שניות). שיא זה החזיק מעמד 3 שנים ונשבר על ידי רודולף הרביג מגרמניה (46.0 שניות) במבחנים האמריקאים לאולימפיאדת ברלין שנערכו בניו יורק ביולי אותה שנה הוא ניצח בריצת 400 מטר בתוצאה של 46.6 שניות. במשחקים האולימפיים עצמם הוא זכה במדליית זהב בריצת 400 מטר בתוצאה של 46.5 שניות, לפני גודפרי בראון מבריטניה (46.7 שניות) ובן ארצו ג'יימס לובל (46.8 שניות). הוא נפצע ברגלו בתחרות בשוודיה אותה שנה ופרש בריצה תחרותית. עם סיום לימויד ההנדסה שלו הוא עבר קורס טיס מסחרי באוקלנד בשנת 1939. בסוף שנת 1942 החל לשרת בצבא והיה אחד מ-14 אפרו-אמריקאים בלבד במהלך מלחמת העולם השנייה שלמד בתוכנית מטאורולוגיה של תעופה. הוא סיים את לימודיו ב-UCLA ב-6 בספטמבר 1943. לאחר המלחמה למד במכון הטכנולוגי של חיל האוויר בשנים 1948–1950 והשיג תואר שני במדעי ההנדסה. ויליאמס שרת כקצין מזג אוויר ופיקד על כמה מחלקות מזג אוויר. בשנצ 1964 לאחר שרות של 22 שנים פרש מהצבא בדרגת סגן אלוף. לאחר פרישתו מהצבא החל ללמד מתמטיקה ומחשבים במשך 21 שנים עד פרישתו בגיל 72. בשנת 2021 הוסב שמו של בית ספר התיכון שבו לימד לתיכון ארצ'י וויליאמס. מדיה וקבצים בנושא ארצ'י ויליאמס בוויקישיתוף ארצ'י ויליאמס, באתר olympedia.org ארצ'י ויליאמס, באתר Track and Field (גברים) ארצ'י ויליאמס, באתר "Find a Grave" (באנגלית)
אליאס אח'ומאש

אליאס אח'ומאש שכור (בערבית: إلياس آخوماش شكور, בספרדית: Ilias Akhomach Chakkour; נולד ב-16 באפריל 2004 באלס הוסטלטס דה פיירולה שבספרד) הוא כדורגלן מרוקאי-ספרדי המשחק בעמדת קשר הכנף בקבוצת ויאריאל מלה ליגה ובנבחרת מרוקו. אח'ומאש גדל במחלקות הנוער של ברצלונה וז'ימנסטיק מנרסה. בשנת 2020 החל לשחק בברצלונה ב', קבוצת המילואים של ברצלונה, במסגרת הליגה הספרדית השלישית. ב-20 בנובמבר 2021 ערך את הופעת הבכורה שלו בקבוצה הראשונה של המועדון, בניצחון 1-0 על אספניול במסגרת המחזור ה-14 בלה ליגה לעונת 2021/2022. בסך הכל ערך שתי הופעות ליגה בקבוצה. ב-20 במאי 2023 פורסם כי אח'ומאש לא יחדש את חוזהו במועדון ויהפוך לשחקן חופשי בתום החוזה ב-30 ביוני. ב-3 ביולי 2023 חתם אח'ומאש על חוזה לארבע שנים בוויאריאל מלה ליגה. ב-18 באוגוסט ערך את הופעת הבכורה שלו במועדון, בניצחון 1-0 על מיורקה במסגרת המחזור השני בליגה לעונת 2023/2024. ב-14 בדצמבר הבקיע את שער הבכורה שלו במועדון, בניצחון 3-2 על סטאד רן במסגרת המחזור השישי בשלב הבתים של הליגה האירופית לעונת 2023/2024. ב-27 בינואר 2024 הבקיע את שער הבכורה שלו בליגה, בניצחון 5-3 על ברצלונה במסגרת המחזור ה-22. אח'ומאש נולד בספרד למשפחה ממוצא מרוקאי. הוא שיחק בנבחרות הצעירות של ספרד ושל מרוקו. ב-22 במרץ 2024 ערך את הופעת הבכורה שלו בנבחרת מרוקו, בניצחון 1-0 על נבחרת אנגולה במשחק ידידות. נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024). אליאס אח'ומאש, ברשת החברתית אקס (טוויטר) אליאס אח'ומאש, ברשת החברתית אינסטגרם אליאס אח'ומאש, באתר Transfermarkt אליאס אח'ומאש, באתר Soccerway אליאס אח'ומאש, באתר BDFutbol אליאס אח'ומאש, באתר WorldFootball.net אליאס אח'ומאש, באתר National Football Teams אליאס אח'ומאש, באתר FootballDatabase.eu Ilias Akhomach will not renew with Barça and hopes to resolve his future in June באתר FC Barcelona Notices, ‏ 20 במאי 2023 (באנגלית) ¡Ilias Akhomach ya es groguet! באתר הרשמי של ויאריאל, 3 ביולי 2023 (בספרדית) السيد طارق السكتيوي يكشف عن قائمة اللاعبين المتوجه إلى باريس באתר הרשמי של פדרציית הכדורגל המרוקאית המלכותית, 4 ביולי 2024 (בערבית)
אחד באפריל (סרט)

אחד באפריל הוא סרט מתיחות ישראלי לילדים משנת 1989 בכתיבה ובימויו של מנחם זילברמן, עם ציפי שביט וספי ריבלין בתפקידים הראשיים. הסרט נוצר בתקופה שסרטי המתיחות היו נפוצים, ומנחם זילברמן כתב וביים סרט שהוא בעצם פרודיה על המתיחות ושיתף את שני הבדרנים המפורסמים אז בישראל, ספי ריבלין וציפי שביט בתקווה ליצור שובר קופות. עם זאת, הסרט נכשל מסחרית. בין הילדים המופיעים בסרט יש לציין את נטשה בראונשטיין בת העשר שהתפרסמה אחר כך כשחקנית הקולנוע נטשה ליון. את הטקסט בסרט קריינה השחקנית שרית ברוך סרי. הרחק מעבר להרי החושך שוכנת ארץ מסטיק שם מייצרים את החלומות של כל הילדים. בארץ נמצאות שתי נסיכות שנולדו באחד באפריל, הנסיכה טובת הלב ציפי (ציפי שביט) והנסיכה הלא כך טובה פיצי (ספי ריבלין). בכל שנה נערכת תחרות מתיחות בין שתי הנסיכות והזוכה מוכתרת לשלוט עד לאחד באפריל הבא. בתחרות צופים שרי הממשלה דרך צג טלוויזיה ולפי רעמי הצחוק שלהם, ניתנות הנקודות. ציפי אהובת הילדים מטיילת איתם ברחבי הארץ כשהסבא של אחד הילדים (נפתלי אלתר) רודף אחריהם, מועד ונתקל וצובר נקודות צחוק. ציפי נכנסת למסעדה והיא והילדים מותחים את הסועדים. פיצי מתחפשת למוכרת גלידה ומותחת את הלקוחות, למתנדב במשמרות הזה"ב, לשוטר תנועה, למנקה רחובות שחובט במטאטא בעוברים ושבים ועוד. פיצי מנסה כל הזמן לחבל במתיחות של ציפי באמצעות רובוט עד שציפי מגלה זאת. לבסוף מתמודדות הנסיכות במרוץ מכוניות. מכוניותיהן נתקעות ואז מגיע הסבא רכוב על אופנוע ומסיע את ציפי לנקודת הגמר, וציפי ניצחה בתחרות. "אחד באפריל", במסד הנתונים הקולנועיים IMDb (באנגלית) "אחד באפריל", באתר ספר הקולנוע הישראלי "אחד באפריל", באתר אידיבי "אחד באפריל", במסד הנתונים הקולנועיים KinoPoisk (ברוסית) "אחד באפריל", במיזם "אישים" לתיעוד היצירה הישראלית על הסרט אחד באפריל, באתר יוטיוב ספי ריבלין בצילומי הסרט, באתר יוטיוב יצחק קלפטר שר את שיר הנושא, באתר יוטיוב אחד באפריל, בארכיון הסרטים הישראלי בחזרה לסרט המטורף של ציפי שביט, באתר וואלה
אליאס בן סגיר

אליאס בן סגיר (בערבית: إلياس بن صغير, בתעתיק מדויק: אליאס בן צע'יר, בצרפתית: Eliesse Ben Seghir; נולד ב-16 בפברואר 2005 בסן טרופה שבצרפת) הוא כדורגלן מרוקאי-צרפתי המשחק בעמדת הקשר ההתקפי בקבוצת מונקו מליגת העל הצרפתית ובנבחרת מרוקו. בן סגיר נולד בצרפת למשפחה ממוצא מרוקאי. הוא אחיו הצעיר של הכדורגלן סלים בן סגיר (אנ'). בן סגיר גדל במחלקות הנוער של SC קוגולינואז, פרז'וס סן-רפאל ומונקו. ב-5 באוגוסט 2022 חתם על חוזה מקצועני ראשון במונקו. ב-3 בנובמבר ערך את הופעת הבכורה שלו בקבוצה הבוגרת של המועדון, בניצחון 4-1 על הכוכב האדום בלגרד במסגרת המחזור השישי בשלב הבתים של הליגה האירופית לעונת 2022/2023. ב-28 בדצמבר ערך את הופעת הבכורה שלו בליגת העל הצרפתית, בניצחון 3-2 על אוסר במסגרת המחזור ה-16 לעונת 2022/2023, בו הבקיע צמד שערים. הוא ערך 19 הופעות ליגה בעונתו הראשונה בקבוצה הבוגרת, בהן הבקיע ארבעה שערים. בן סגיר שיחק בנבחרות הצעירות של צרפת. ב-22 במרץ 2024 ערך את הופעת הבכורה שלו בנבחרת מרוקו, בניצחון 1-0 על נבחרת אנגולה במשחק ידידות. נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024). אליאס בן סגיר, באתר Transfermarkt אליאס בן סגיר, באתר Soccerway אליאס בן סגיר, באתר BDFutbol אליאס בן סגיר, באתר National Football Teams אליאס בן סגיר, באתר FootballDatabase.eu Monaco : Ben Seghir va signer pro ! באתר Foot Mercato, ‏ 20 ביולי 2022 (בצרפתית) Eliesse Ben Seghir set to sign first pro contract with Monaco באתר Get French Football News, ‏ 20 ביולי 2022 (באנגלית) AS Monaco : Eliesse Ben Seghir signe son premier contrat professionnel באתר Africa Foot United, ‏ 6 באוגוסט 2022 (בצרפתית) السيد طارق السكتيوي يكشف عن قائمة اللاعبين المتوجه إلى باريس באתר הרשמי של פדרציית הכדורגל המרוקאית המלכותית, 4 ביולי 2024 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליאס בן סגיר".
BI-RADS

BI-RADS הוא ראשי תיבות של Breast Imaging-Reporting and Data System (מערכת דיווח ונתונים של דימות שד), כלי אבטחת איכות שתוכנן במקור לשימוש עם ממוגרפיה. המערכת היא מאמץ משותף של קבוצות בריאות רבות, אך היא מפורסמת על ידי, ובעלת הסימן המסחרי של האקדמיה האמריקאית לרדיולוגיה (ACR). המערכת נועדה לתקנן את הדיווח ומשמשת אנשי מקצוע רפואיים כדי להעביר את הסיכון של מטופלת לפתח סרטן שד, במיוחד עבור מטופלות עם רקמת שד צפופה. המסמך מתמקד בדו"חות הרפואיים המשמשים אנשי מקצוע רפואיים, ולא בדו"חות מקוצרים המסופקים למטופלים. מערכת זו מקובלת לשימוש קליני ומחקרי בכל העולם ואף תורגמה לשפות רבות כולל ערבית, ספרדית, יפנית, גרמנית, צרפתית ואיטלקית. ה-BI-RADS מפורסם על ידי ACR בצורה של אטלס BI-RADS. החל מ-2013, האטלס מחולק לשלושה פרסומים: ממוגרפיה אולטרסאונד MRI בעוד BI-RADS היא מערכת בקרת איכות, בשימוש יומיומי המונח BI-RADS מתייחס לקטגוריות הערכת ממוגרפיה. אלו הם קודים מספריים סטנדרטיים המוקצים בדרך כלל על ידי רדיולוג לאחר פענוח ממוגרפיה. זה מאפשר הבנה תמציתית וחד משמעית של רישומי המטופלים בין מספר רופאים ומספר מוסדות רפואיים. קטגוריות ההערכה פותחו בתחילה עבור ממוגרפיה ובהמשך הותאמו לשימוש עם ממצאי MRI ואולטרסאונד. הסיכום של כל קטגוריה, המובא להלן, כמעט זהה עבור כל שלושת השיטות. קטגוריה 6 נוספה במהדורה הרביעית של BI-RADS. קטגוריות ההערכה של BI-RADS הן: 0: סיווג לא שלם 1: שלילי 2: שפיר 3: כנראה שפיר 4: חשוד 5: חשוד מאוד לממאירות 6: ממאירות ידועה שהוכחה בביופסיה סיווג לא שלם (BI-RADS 0) מחייב מאמץ למצוא בדיקות דימות קודמות לשם השוואה, או הזמנת המטופלת לחזור לצילומים בזוויות שונות, או באיכות גבוהה יותר. סיווג BI-RADS של 4 או 5 מחייב ביופסיה כדי להעריך את הנגע החשוד. הסיווג היחיד של BI-RADS 4 אינו מעביר כראוי את הסיכון לסרטן לרופאים וקיים סיווג משנה: 4A: חשד נמוך לממאירות, > 2% עד ≤ 10% סבירות לממאירות 4B: חשד בינוני לממאירות, > 10% עד ≤ 50% סבירות לממאירות 4C: חשד גבוה לממאירות, > 50% עד < 95% סבירות לממאירות החל מהמהדורה החמישית של BI-RADS: א. השדיים שומניים כמעט לחלוטין ב. ישנם אזורים מפוזרים של צפיפות פיברוגלנדולרית ג. השדיים צפופים בצורה הטרוגנית, דבר שעלול לטשטש גושים קטנים ד. השדיים צפופים ביותר, דבר המוריד את רגישות הממוגרפיה מדיה וקבצים בנושא BI-RADS בוויקישיתוף https://www.acr.org/Clinical-Resources/Reporting-and-Data-Systems/Bi-Rads Breast Imaging Reporting & Data System, www.acr.org About ACR, www.acr.org Reporting and Data Systems (RADS) Translations, www.acr.org
הברוד

הברוד (באנגלית: The Broad) הוא מוזיאון לאמנות מודרנית בעיר לוס אנג'לס במדינת קליפורניה שבארצות הברית. הוא נפתח בשנת 2015. המוזיאון הוקם בתרומת הפילנתרופים אלי ואדית ברוד (אנ') על מנת לשכן את אוסף האמנות הפרטי שלהם. תכנון הבניין החל בשנת 2010. אדריכל הבניין נבחר בתחרות בינלאומית והוא הסטודיו דילר סקופידיו + רנפרו (אנ') מניו יורק. המוזיאון נפתח על ידי הזוג ברוד ב-20 בספטמבר 2015. עלות הקמת מבנה המוזיאון הגיעה ל-140 מיליון דולר. הבניין הרבוע בולט בחזיתותיו המתכתיות החלולות בסגנון המזכיר חלת דבש, המאפשרות לאור יום לחדור לתוכו. הבניין נבנה בקונספט של "המעטה והכספת" (the veil and the vault), כאשר הכספת היא גרעין הבניין שבתוך חזיתותיו, הבנוי מבטון חשוף. במבנה יש שלושה מפלסים, כולל שטח תצוגה של 4,600 מטר רבוע, המחולק בין המפלס הראשון והמפלס השלישי. לובי הבניין מעוצב בסגנון לא אוקלידי. דרגנוע ומעלית במעטה זכוכית מקשרים בין המפלסים השונים. אוסף האמנות המוצג בבניין כולל כ-2,000 פריטים, מעשה ידי כ-200 אמנים שונים, לרבות האוסף הגדול בעולם של עבודות מאת סינדי שרמן, ובו 129 פריטים. בתערוכת הפתיחה של המוזיאון הוצגו למעלה מ-250 ציורים, פסלים ותצלומים שנוצרו על ידי 60 אמנים שונים. במוזיאון שוכן גם מטה ספריית ההשאלה לאמנות של קרן האמנות של משפחת ברוד. הכניסה למרבית התערוכות במוזיאון היא ללא תשלום. בשנה הראשונה לפעולתו ביקרו במוזיאון 753 אלף מבקרים. בשנת 2019 הגיע מספרם ליותר מ-900 אלף. מדיה וקבצים בנושא הברוד בוויקישיתוף אתר האינטרנט הרשמי של הברוד (באנגלית) כתבה עיתונאית על המוזיאון לקראת פתיחתו, 2015 (באנגלית) הברוד, ברשת החברתית פייסבוק הברוד, ברשת החברתית אינסטגרם הברוד, סרטונים בערוץ היוטיוב
מאקינאק

האי מאקינאק (אנגלית: Mackinac Island, מבוטא באנגלית Mack-in-aw) הוא אי קטן, ששטחו 9.78 קמ"ר, הממוקם בשטח מדינת מישיגן שבארצות הברית. האי ממוקם בימת יורון, שהיא אחת מחמש "הימות הגדולות" באמריקה הצפונית. תנועת כלי רכב ממונעים אסורה באי, פרט לכלי רכב למקרי חירום, וכלי הרכב העיקריים הם אופניים ובעיקר סוסים ומרכבות. מיקומו האסטרטגי של האי, שבעקבותיו היה האי מאקינאק מרכז לסחר בפרוות, הביא להקמת מצודת מאקיניאק. כיבוש האי והמצודה במלחמת 1812 על ידי הכוחות הבריטיים-קנדיים, היה אחד הגורמים שהביא לניצחון הבריטים במערכה. במרכז האי מבצר עתיק שנבנה על ידי הבריטים במהלך המהפכה האמריקאית, מסביבו שומרו המבנים העתיקים של העיר ולאי צביון ייחודי מתקופת המהפכה. האי ידוע בתור אתר תיירות פורה אליו נוהרים מדי יום כ-15,000 מבקרים, והוא משומר מזה שנים רבות. באי מלונות רבים וכלכלת האי מבוססת על התיירות הפורה, שגורמי המשיכה שלה הם הנוף, חופשות באווירה עתיקה, צפרות וצפייה בחיות נדירות והפאדג' הייחודי. האי ידוע כאחד המקומות הטובים בעולם בייצור פאדג'. מדיה וקבצים בנושא מאקינאק בוויקישיתוף ערך זה הוא קצרמר בנושא גאוגרפיה של ארצות הברית ובנושא איים. אתם מוזמנים לתרום לוויקיפדיה ולהרחיב אותו.
אוהל סיירים

אוהל סיירים הוא סוג אוהל פשוט, שנועד לספק מחסה ומסתור זמני לשני אנשים. האוהל מורכב משני חלקים עיקריים המתחברים זה לזה. השימוש באוהל סיירים הוא בעיקר צבאי. האוהל מורכב משתי יריעות קנבס או בד דומה, הנקראות פלג אוהל. שני פלגי האוהל מהודקים יחד עם צמדנים, כפתורי תיק תק (אנ'), רצועות או כפתורים ליצירת משטח גדול יותר. לאחר מכן מקימים את האוהל באמצעות מוטות, חבלים, יתדות וכל כלי עבודה בהישג יד, ויוצרים מבנה V הפוך. אוהלי סיירים היו עמוד התווך של השהייה בשטח ברוב הצבאות, ומוכרים מאמצע המאה ה-19. בצה"ל שימשו אוהלי הסיירים בעיקר ללינה ומנוחה בסדרות שטח. במאה ה-21 עבר צה"ל לשימוש באוהלים לפריסה מהירה המיועדים ל-3–4 חיילים. בדרך כלל, כל חייל נושא בציודו האישי פלג אוהל אחד, מוט אוהל אחד (בדרך כלל עשוי ממספר חוליות המורכבות זו על זו), יתר אחד (החבל המותח את המוט) ויתדות קטנים למתיחת וייצוב האוהל. החיילים מצוותים לזוגות כדי להקים אוהל אחד לכל זוג. גודל האוהל הצה"לי הוא קטן והשטח הפנימי של האוהל, שנועד לאחסון כל ציודו של החייל, למנוחה ולשינה הוא מצומצם מאוד. הגודל והצורה של אוהל הסיירים עשויים להשתנות מצבא לצבא. בדרך כלל המפקדים מקפידים על כך שהאוהלים יעמדו מתוחים ובשורות ישרות ומסודרות והדבר נבדק מדי יום במסדר. לעיתים, נדרשים החיילים לחפור שוחה נמוכה ולמקם את האוהל מעליה, ולעיתים, לחפור תעלה רדודה סביב האוהל למניעת גלישת מי גשם אל תוך שטח האוהל. אוהלי סיירים נועדו בדרך כלל למסתור מגשם ושמש, או כמסתור לצלפים. בעוד שהבד הוא לעיתים קרובות אפרורי פשוט, כמה מדינות משתמשות בבד מוסווה. ההסוואה המודפסת הראשונה לחיילים הייתה ה-Telo mimetico של הצבא האיטלקי שהוצג ב-1929. הצבא האוסטרו-הונגרי השתמש ב-M888 zeltbahn שהופק לראשונה בצבע אוקר, מואוחר יותר בצבע אפור בעל חור המותאם לכידון רובה המאפשר להשתמש ברובה כמוט אוהל בעת הצורך. הצבא הרוסי השתמש ב-plasch-palatkas (מילולית "אוהלי שכמייה", שנועדו לשמש הן כחלק מכיסוי אוהל גדול יותר, או כשכמייה בודדת עמידה בפני מזג אוויר) מאז 1894, והגרסה המודרנית, שנותרה מאז כמעט ללא שינוי, הוצגה בשנת 1936. השכמייה הרגילה אטומה למים, נקראת בשם דומה ( plasch-nakidka, "מעיל-על") והונפקה במקביל, אך היא לא נועדה להשתלב עם יריעה דומה להקמת אוהל. מדיה וקבצים בנושא אוהל סיירים בוויקישיתוף U.S. Army Tent: Shelter Half (מידע על אוהל הסיירים בצבא האמריקאי) (באנגלית) אוהלים, באתר "נוסטלגיה אונליין" אוהלי איגלו צהליים, באתר fresh, ‏ 24 ביוני 2019 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
תומאס וד'רול

תומאס וד'רול (באנגלית: Thomas Weatherall; נולד ב-22 באוגוסט 2000ׂ) הוא שחקן ומחזאי אוסטרלי. וד'רול נולד בשנת 2000 בבריזבן, קווינסלנד, אוסטרליה. כילד, הוא רצה להיות רקדן, והתאמן למטרה זו. עם זאת, הוא שמע על אודישן של רשת ABC האוסטרלית לתפקידים בסדרת הטלוויזיה "Deadlock" במהלך שנתו האחרונה בתיכון, והחליט לנסות לגשת לאודישן. לאחר שקיבל את התפקיד, הוא גילה את אהבת המשחק, והמשיך ללמוד דרמה. תפקיד המשחק הראשון של וד'רול היה במיני-סדרה עטורת הפרסים "Deadlock". הוא למד בבית ספר לדרמה ועבד בחנות נעליים, כאשר זכה בתפקיד בסדרת הטלוויזיה RFDS של "Seven Network". הוא זכה לפרסום בין-לאומי לאחר משחקו בסדרת הטלוויזיה "תיכון הלבבות השבורים". היו לו גם תפקידים בסדרות הטלוויזיה "All My Friends Are Racist" ו-"Troppo". הופעת הבכורה שלו כמחזאי הייתה עם מחזה שכתב, "Blue", שהוצג בתיאטרון בלוואר בסידני ב-2019, ואף כיכב בו. המחזה, הבנוי ממונולוג דרמטי, זכה להצלחה בתיאטרון. ממרץ 2024 מוצגת הפקת תיאטרון בלוואר על ידי להקת התיאטרון הממלכתי דרום אוסטרליה בפסטיבל אדלייד באדלייד, אוסטרליה הדרומית, עם קאלן פרסל בתפקיד הראשי. תומאס וד'רול, במסד הנתונים הקולנועיים IMDb (באנגלית) Couper, Elena (5 באוקטובר 2022). "Meet Thomas Weatherall, the breakout star of 'Heartbreak High'". GQ Australia. נבדק ב-8 בפברואר 2024. ...the Brisbane-born 22-year-old Kamilaroi writer and actor... {{cite web}}: (עזרה) Vnuk, Helen (1 באוגוסט 2023). "Thomas Weatherall never planned on becoming an actor – now he's an international star". Now To Love. נבדק ב-8 בפברואר 2024. {{cite web}}: (עזרה) Morgan, Joyce (19 בינואר 2023), "Heartbreak High's Thomas Weatherall shines in his playwriting debut", The Sydney Morning Herald {{citation}}: (עזרה) Cooper, Elana (5 באוקטובר 2022), "Meet Thomas Weatherall, the breakout star of 'Heartbreak High'", GQ {{citation}}: (עזרה) Knox, David (3 באוגוסט 2020). "Cameras roll on RFDS in Broken Hill". TV Tonight. נבדק ב-8 בפברואר 2024. {{cite web}}: (עזרה) "Blue". Adelaide Festival. נבדק ב-8 בפברואר 2024. {{cite web}}: (עזרה) Knox, David (20 בנובמבר 2023). "Production begins on The Narrow Road to the Deep North". TV Tonight. נבדק ב-8 בפברואר 2024. {{cite web}}: (עזרה)
לחם מנומר

לחם מנומר (בהולנדית: Tijgerbrood), הידוע גם כ"קראנץ' הולנדי" ומיוצר תחת שמות מותגים שונים, הוא לחם ממוצא הולנדי בעל קרום מנומר. בדרך כלל מכינים את הלחם בתבנית אפיה כאשר את החלק העליון מורחים (צובעים) במשחת אורז על פני כל שטח הלחם לפני האפייה. משחת האורז המקנה גם את הטעם האופייני ללחם מתייבשת ונסדקת בתהליך האפייה. ללחם עצמו יש מראה חיצוני קרומי, אבל הוא רך מבפנים. לחם מנומר עשוי בדרך כלל ככיכר לחם לבן או כלחמנייה, אך ניתן ליישם את הטכניקה על כל צורה של לחם. מקור השם בהולנד, שם הוא מכונה tijgerbrood (לחם נמר) או tijgerbol (לחמניית נמר) ונמכר לפחות מאז תחילת שנות ה-70 של המאה ה-20. רשת הסופרמרקטים האמריקאית וגמאנס (אנ') מוכרת אותו בשם לחם "מרקו פולו". באזור מפרץ סן פרנסיסקו קוראים לו "קראנץ' הולנדי". בינואר 2012 הודיעה רשת הסופרמרקטים הבריטית סיינסבורי'ס (אנ') כי תשווק את המוצר תחת השם "לחם ג'ירפה", לאחר שהוריה של ילדה בת שלוש כתבו לחברה והציעו זאת. מדיה וקבצים בנושא לחם מנומר בוויקישיתוף Stamm, Mitch (1 ביוני 2009). "Snap, crackle, crunch bread". Modern-baking.com. אורכב מ-המקור ב-14 ביולי 2011. נבדק ב-4 ביולי 2011. {{cite web}}: (עזרה) "Tiger bread renamed giraffe bread by Sainsbury's". BBC News. 31 בינואר 2012. נבדק ב-26 בינואר 2023. {{cite news}}: (עזרה) "Tiger Bread". BBC Good Food. נבדק ב-9 באוגוסט 2020. {{cite web}}: (עזרה) Ayto, John (2012). The diner's dictionary : word origins of food & drink (2nd ed.). Oxford: Oxford University Press. ISBN 9780191744433. "Marco Polo Bread - Wegmans". אורכב מ-המקור ב-3 ביולי 2018. {{cite web}}: (עזרה) Kauffman, Jonathan (11 בנובמבר 2010). "Dutch Crunch: According to Nick Malgieri, a San Francisco Treat". SF Weekly. אורכב מ-המקור ב-28 בדצמבר 2018. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לחם מנומר".
Tell Me Why (שיר של הביטלס)

"Tell Me Why" הוא שיר של להקת הרוק הבריטית הביטלס מתוך אלבומם A Hard Day's Night. בצפון אמריקה, השיר יצא בגרסה האמריקאית של A Hard Day's Night ובאלבום Something New. השיר נכתב על ידי ג'ון לנון בפריז או בניו יורק, והוקלט בשמונה טייקים ב-27 בפברואר 1964. פול מקרטני אמר: אני חושב שהרבה מהשירים האלה [של לנון] כמו "Tell Me Why" אולי התבססו על חוויות אמיתיות או רומנים שג'ון ניהל, או ויכוחים עם סינתיה [אשתו של לנון] או מה שלא יהיה, אבל לא עלה בדעתנו עד מאוחר יותר לשים את הזווית הזו על כל זה. לנון תיאר את השיר כדומה ל"שיר שחור של להקת בנות ניו יורקית". המבנה הבסיסי של שינויי אקורד דו-וופ פשוטים והרמוניות בלוק מעל בייסליין "יוצר אשליה של כנות באמצעות ההתקפה הצרופה שלו". השיר הוא במפתח D מז'ור. ג'ון, פול וג'ורג' שרים הרמוניה בת שלושה חלקים. בפזמון, החלק הקולי המוביל של ג'ון יושב גבוה יותר מזה של ג'ורג', ויוצא דופן יותר במקרה זה, ההרמוניות של פול. "Tell Me Why" בוצע בסרט של הביטלס, לילה של יום מפרך. השיר, אשר בוצע בליפ סינק, היה חלק מרצף "ביצועי אולפן", שצולם בתיאטרון סקאלה בלונדון ב-31 במרץ 1964. זו הפעם היחידה שהשיר בוצע אי פעם מול קהל חי, שהורכב מ-350 שחקנים בתשלום, אחד מהם היה פיל קולינס בן השלוש-עשרה. לפי איאן מקדונלד: ג'ון לנון - שירה, גיטרת קצב פול מקרטני - הרמוניה, שירה, גיטרה בס ג'ורג' האריסון - הרמוניה, שירה, גיטרה מובילה רינגו סטאר - תופים ג'ורג' מרטין - פסנתר מידע על היצירה "Tell Me Why" באתר מיוזיק בריינז Mark Beaumont, The Beatles: every song ranked in order of greatness, NME, ‏2023-11-02 (באנגלית בריטית) ביל הארי, The Beatles Encyclopedia: Revised and Updated, 2000, עמ' 1067, ISBN 0-7535-0481-2 איאן מקדונלד, Revolution in the Head: The Beatles' Records and the Sixties, 2005, עמ' 110, ISBN 1-84413-828-3 מארק לואיסון, The Beatles Recording Sessions, 1988, עמ' 40, ISBN 0-517-57066-1 Barry Miles, Paul McCartney, H. Holt, 1998, ISBN 978-0-8050-5249-7 Bob Spitz, The Beatles : the biography, New York : Little, Brown, 2005, ISBN 978-0-316-80352-6 "Tell Me Why" by The Beatles. The in-depth story behind the songs of the Beatles. Recording History. Songwriting History. Song Structure and Style, www.beatlesebooks.com